દેશના વાણિજ્ય પાટનગર મુંબઇના પરેલમાં આજે સવારે ભીષણ આગ ફાટી નિકળી હતી. જેમાં ઓછામાં ઓછા ચાર લોકો ભડથુ થઇ ગયા છે. આગની ઘટનામાં અન્ય ૧૬ લોકો દાજી ગયા છે. જે પૈકી કેટલાકની હાલત ગંભીર જણાવવામાં આવી છે. દાજી ગયેલા તમામ લોકોને કેઇએમ હોસ્પિટલમાં સારવાર માટે ખસેડી દેવામાં આવ્યા હતા. આગની ઘટનામાં દાજી ગયેલામાં એક મહિલા અને ત્રણ પુરૂષોનો સમાવેશ થાય છે. જ્યારે દાજી ગયેલામાં ૧૦ પુરૂષો અને છ મહિલાનો સમાવેશ થાય છે. આગની ઘટનાની જાણ થતા જ તમામ અધિકારી ઘટનાસ્થળે પહોંચી ગયા હતા. ફાયર ડિપોર્ટમેન્ટના અધિકારીઓએ કહ્યુ છે કે ૧૨માં માળ પર હાલત સૌથી વધારે ખરાબ રહી હતી. વીજળીના તારના કારણે ધુમાડો ઉઠ્યોહતો અને સમગ્ર વિસ્તારમાં ફેલાઇ ગયા બાદ દહેશત ફેલાઇ ગઇ હતી. જેના કારણે મોટી સંખ્યામાં લોકો અહીં ફસાયેલા રહ્યા હતા.